google/wiki40b huggingface dataset:
Juridisk rådgivning for kvinner

Juridisk rådgivning for kvinner (JURK) er et uavhengig rettshjelps- og likestillingstiltak som drives av jusstudenter. Organisasjonen har røtter tilbake til 1972. Foruten jusstudentene som arbeider som saksbehandlere, er det ansatt to jurister; daglig leder Frøydis Patursson og fagrådigiver Ingeborg Fjeldstad. 
JURK er tilsluttet Norges kvinnelobby og Forum for Kvinner og Utviklingsspørsmål.

Publikasjoner

JURK har utarbeidet en rekke brosjyrer som brukes i saksbehandlingen. I tillegg til å skrive høringer og årsrapporter, har JURK de senere årene jobbet med å dokumentere kvinners særlige rettslige behov gjennom ulike typer rapporter, for eksempel om  forholdene for kvinnelige innsatte eller politiets familievoldskoordinatorornding. 
JURK har siden 2009 gitt ut JURK Magasin. Magasinet inneholder både stoff om hva det jobbes med internt i organisasjonen, men også JURKs rettspolitiske arbeid. Fra og med våren 2017 blir ikke magasinet lenger utgitt på papir, men som en blogg.

Historikk

Kvinnelige studenter ved det juridiske fakultetet i Oslo opprettet i 1972 en kvinnesaksgruppe. I 1974 startet kvinnelige jurister og studenter i kvinnesaksgruppa ved det juridiske fakultet i Oslo organisasjonen "Fri rettshjelp for kvinner". Oppstarten var et resultat ev et forskningsprosjekt som avdekket at kvinner hadde en utbredt mangel på kunnskap om sine rettigheter. Videre viste forskningsprosjektet at kvinner hadde vanskeligheter med å benytte kunnskap om rettsreglene i sin egen situasjon. I 1978 ble navnet på organisasjonen endret til Juridisk rådgivning for kvinner – JURK – fordi det gamle navnet lett kunne forveksles med Kontoret for Fri Rettshjelp.
Gjennom rådgivningsgruppen "Fri rettshjelp for kvinner" møtte jusstudentene mange kvinneskjebner, og for mange kommende jurister var det en innsiktsfull bevisstgjøring i det gap som kan eksistere mellom den formelle og den materielle juss, om avstanden mellom å ha rett og å få rett. Erfaringene fra rådgivningssakene ga grunnlag for utvikling av kvinneretten. Det var spirene til en feministisk analyse av rettssystemet som her ble lagt. Kvinneretten (opprettet som eget fag ved UiO i 1974 som først i Europa) og resten av den kritiske jussbevegelsen avslørte at juss innebærer verdivalg, og at rettskildene slett ikke er så objektive som jurister liker å fremstille dem; de har tvert imot evne til å legitimere det bestående.
Utover 70-tallet kom en del avkjønnet lovgivning, der menn mistet særfortrinn, for eksempel ny odelslov i 1974 med lik plass i odelsrekken for jenter og gutter, ny navnelov i 1979 der mannens fortrinnsrett til å gi hustru og familie etternavn ble fjernet. Lov om selvbestemt abort kom i 1975 – her ble kvinners rett til å bestemme over egen kropp fastslått. Likestillingsloven kom i 1978, men ble sterkt kritisert av tidligere JURKere som pekte på at loven gav likhet på papiret, men fortsatt ulikhet i praksis.
Angelikasyre

Angelikasyre er en monokarboksylsk umettet organisk syre. Den er funnet i kvann (Angelica archangelica), Umbelliferae og mange andre planter. Det er også isolert fra det defensive sekret av visse løpebiller.

Egenskaper og bruk

Angelikasyre har en dobbelbinding mellom andre og tredje karbon i kjeden. Sammen med tiglic acid danner et par av cis-trans isomerer. Angelikasyre volatilt med bitter syresmak og pungent sur lukt. Det krystalliserer i fargeløse monokline prismer. Angelikasyre ble tidligere brukt terapeutisk som et sedativ.

Navn og oppdagelse

Angelikasyre har sitt navn fra planten kvann (Angelica archangelica). Angelikasyre ble funnet i røtter fra denne planten i 1842 av L. A. Buchner.
Nest ferch Rhys

Nest ferch Rhys (død etter 1136) var walisisk prinsesse som er berømt for sin enestående skjønnhet. Hum ble født omkring 1073 i festningen Dinefwr Castle, Carmarthenshire som datter av prins Rhys ap Tewdwr Mawr og dennes hustru Gwladys ferch Rhiwallon.

Kvinnerov

I løpet av jula 1109 fikk Nest og hennes ektemann Gerald i Cenarth Bychan (muligens Cilgerran Castle eller Carew Castle, begge er i Pembrokeshire) besøk av hennes fetter, Owain ap Cadwgan, sønn av Cadwgan ap Bleddyn, prins av Powys. I henhold til en fortelling fikk Owain høre om Nests enestående skjønnhet på en fest hos sin far i Ceredigion, og han besluttet å se det med egne øyne. Synet av henne hadde ikke vært overdrevet og han besluttet at han ville ha henne. Han kom tilbake om natten med femten menn gjennom en hulegang under porten og sprang deretter inn for å bortføre Nest og hennes barn og dessuten sette festningen i brann. Hennes ektemann skal ha flyktet ned gjennom en ‘garderobe’, det vil si nedløpskanalen som også ble benyttet som toalett, for å slippe unna. Barna ble etter en tid ført tilbake til Gerald, men Nest beholdt Owain for seg selv. Det ble sagt at hun fødte ham to sønner, Llywelyn og Einion, før hun til slutt kom tilbake til sine opprinnelige ektemann.
Dette kvinnerovet ga Nest tilnavnet «Helena av Wales», jfr Helena av Troja, ettersom det brøt ut en mindre borgerkrig på grunn av denne hendelsen. Owain ap Cadwgan forlot Wales og flyktet til Irland for å unngå gjengjeldelse mens hans far Cadwgan ap Bleddyn mistet sine landområder. Gerald ventet lenge på hevn og fant et øyeblikk da Owain hadde få menn med seg, la seg i bakhold og drepte ham.

Nytt forhold og barn

Etter at Gerald døde lot Nest seg involvere i et forhold til Stephen, marskalk av Cardigan. Med ham fikk hun enda en sønn, Robert Fitz-Stephen som døde i 1182.
Nests datter Angharad ble gift med William de Barry og fikk fem sønner med ham: Robert; Philip, grunnleggeren av klosteret Ballybeg Abbey ved Buttevant i Irland; Walter; og historikeren Gerald av Wales. Hennes sønner Philip and Robert var på militærkampanjer i Irland sammen Richard de Clare, også kjent som «Strongbow». Robert døde der i 1182.
Grunnkretser i Porsgrunn kommune

Grunnkretser i Porsgrunn kommune er delområder og grunnkretser som seksjonerer Porsgrunn kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Søndre Land Idrettslag

Søndre Land Idrettslag er et idrettslag i Søndre Land kommune som driver fotball, ski, håndball og friidrett. SLIL har den senere tid fått frem flere talenter i yngres som hevder seg godt på nasjonalt nivå innen friidrett.
Det er vedtatt bygging av Søndre Land idrettspark i 2013. Her blir det friidrettsanlegg og kunstgressbane.
Sandra Beijer

Navnebytte

Sandra Beijer het tidligere Alexandra Körlof, men siden de fleste kalte henne kun Sandra tok hon i mars 2002 offisielt dette som navn. Hun byttet samtidig fra sin fars til sin mors etternavn, Beijer.
Trevor Francis

Biografi

På klubbnivå var han tilknyttet Birmingham City, Nottingham Forest, Manchester City og Sheffield Wednesday i hjemlandet, Sampdoria og Atalanta i Italia samt Rangers i Skottland. Med Nottingham Forest under ledelse av Brian Clough var han med på å vinne Serievinnercupen, ved å score det avgjørende målet i finalen mot den svenske klubben Malmö FF, samt UEFA Super Cup i 1979/1980-sesongen. Etter denne sesongen ble han også nominert til Onze d'Or (årets fotballspiller i Europa), og endte til slutt opp som Onze d'argent bak vinneren Kevin Keegan.
Francis fikk tilsammen 52 kamper og tolv scoringer for Englands herrelandslag. Han ble tatt ut i troppen som representerte England VM i fotball 1982 i Spania.
I sin tid hos henholdsvis Queens Park Rangers og Sheffield Wednesday fungerte Francis som spillende manager. Han var etter sin aktive spillerkarriere også manager hos Birmingham City og Crystal Palace.
Sutraen om perfekt opplysning

Sutraen av perfekt opplysning eller komplett opplysning (tradisjonell kinesisk: 圓覺經, forenklet kinesisk:, pinyin: Yuánjué jīng,  koreansk: 원각경, Wongakgyeong, japansk: 円覚経,  Engaku-kyō, vietnamesisk: kinh Viên Giác) er en mahayanabuddhistisk sūtra. som blir høyt ansett i Huayan zong og Zen. Den eldste utgaven er kinesisk, og den er antatt å være av kinesisk opprinnelse.
Det gule palé

Det gule palé, også kalt Bargums palé eller slavehandlerens paléer en bygning i Amaliegade 18 i København. 
Paléet ble bygget i årene 1759–64 og var tegnet av arkitekt Nicolas-Henri Jardin for storkjøpmannen Frederik Bargum. Bygningen anses som den første neoklassisistiske bygningen i København.
I 1810 overtok Frederik VI paléet, som heretter skulle tjene som gjestebolig for kongefamiliens slektninger. I 1837 flyttet prins Christian (den senere Christian IX) inn i paléet, hvor han bodde med familien inntil 1865 da de fikk residens på Amalienborg slott. Prins Valdemar var den siste kongelige som hadde Det gule palé som bolig. Han bodde der inntil sin død i 1939.
Paléet eies i dag av staten og inneholder Hofmarskallatet. Bygningen er fredet.
Landeskogen Peace Center

Landeskogen Peace Center ligger i Bygland kommune. Selve hovedbygningen er på 5000m², og er en praktbygning med lang historie. Målet er å opprette et møte- og konferansesenter for miljø, utvikling og fredsspørsmål. Man håper også at fredssenteret vil bli et samlingssted for europeisk ungdom, blant annet gjennom årlige sommerleirer.
Landeskogen Peace Center er et selvstendig ideelt aksjeselskap etablert som en utvidelse av virksomheten til Aktive Fredsreiser.
Operation Buster-Jangle

Operation Buster-Jangle var en serie på syv (seks atmosfæriske og en underjordisk) atomprøvesprengninger utført av USA mot slutten av 1951, ved Nevada Test Site. Buster-Jangle var det første felles testprogrammet mellom DOD and Los Alamos National Laboratory. 6,500 soldater var involvert i øvelsene Desert Rock I, II, og III i forbindelse med testene. De siste to testene evaluerte kraterdannelsen av kjernefysiske enheter med lav sprengningskraft Denne operasjonen var etterfølgeren til Operation Tumbler-Snapper og forgjengeren til Operation Greenhouse.
Skogsfjorden (Mandal)

Skogsfjorden er en liten fjord i Mandal kommune i Vest-Agder, på vestsiden av selve byen Mandal. Fjorden deler bysiden med strøkene Sånum (lengst sør) og Skjebstad (i nord).
Den har innløp like vest for Sjøsanden innerst i Mannefjorden. Innløpet smalner raskt inn og er bare 30 meter på det smaleste. Her går Bankebroa over fjorden mellom Mandal og Sånum. Området innenfor denne brua heter Sponga. Innenfor Sponga deler fjorden seg i tre. To deler går på hver sin side av Rennes; Runekilen på sørsiden og Skjebstadkilen på nordsiden. Den tredje delen fortsetter nordover og gjennom mot byen. Her ligger det katolske feriestedet Stella Maris, som tilhører St Ansgar menighet, og innenfor dette starter det 15 meter brede Smalsundet, som også krysses av ei veibru ved det tidligere Båtservice Verft. 
Innenfor Smalsundet ligger selve Skogsfjorden, som strekker seg 2,5 kilometer fra Halse i Mandal by i øst til fjordbotnen i vest. E39 går langs hele nordsiden av fjorden mellom Mandal og Vestre Skogsfjord. Frøysland ligger også på nordsiden av fjorden, og Sjøllingstad ullvarefabrikk ble anlagt ved en liten elv som renner ut i fjorden lengst inne.. 
Inkludert Sponga er fjorden totalt litt over fire kilometer lang.
Ambroise-Auguste Liébeault

Bakgrunn

Ambroise-Auguste Liébeault kom fra en jordbrukerfamilie. Han var yngstemann i familien og begynte på gutteseminar i 1838. Det var først i 1844 at han begynte på medisinsk utdannelse. Der var han student under Charles Schützenberger. Han tok sin medisinske fageksamen ved universitetet i Strasbourg i 1850 som 26-årig.

Medisinsk virke og forskning

Han etablerte en praksis i landsbyen Pont-Saint-Vincent, nær Nancy. Ettervert vokste det opp rundt ham det som ble kjent som Nancyskolen, i samarbeid med dr. Hippolyte Bernheim, professor ved den medisinske læreanstalt i Nancy.
Liébeault var indirekte influert av tankegods fra Abbé Faria (1746-1819) og Alexandre Jacques François Bertrand (1795-1831). Han vat særlig sterkt influert av den skotske kirurg James Braid (1795-1860); han var blitt kjent med Braid og hans arbeide gjennom en felles venn som var Braids fremste franske disippel, Étienne Eugène Azam (1822-1899) fra Bordeaux.

Publikasjoner

Hans første bok, «Le sommeil et les états analogues, considérés surtout du point de vue de l'action du moral sur le physique» (Søvn og dens analoge tilstander betraktet fra perspektivet hvordan sinnets bevegelse påvirker kroppen) ble publisert i 1866. Den ble gjenutgitt i nesten lik form i 1889 som «Le sommeil provoqué et les états analogues» (Indusert søvn og analoge tilstander).

Ringvirkninger

Sigmund Freud og Émile Coué kom til Nancyskolen og ble influert av Liébeault. Coué studerte nokså intenst med Liébeault (og Bernheim) i Nancy i pengre tid, men Freud var bare en besøkende som observerte Bernheim under arbeidet.
Otto Georg Wetterstrand (1845-1907) var også sterke påvirket av Liébeault.
Larsenbåt

Larsenbåt er en type åpne plattgatter bygd av en norsk båtbygger i distriktet Farsund i 1930-årene til omkring 1950. Betegnelsen ble benyttet i Bergen, ellers ble båttypen kalt «Farsundracer».
Båtbyggeren Johan E. Larsen hadde vært i åtte til ni år på Long Island i USA, der han hadde lært om den nye båtbyggingen med de motordrevne farkostene. Larsen kom hjem til Norge i 1907 og startet å bygge båter ved Farsund.
Larsen tegnet og bygde en egen båttype som han karakteriserte som «racere» eller «halvracere», de var vanligvis utstyrt med små tosylindrete motorer som ikke gav mer enn 7-8 knops fart. En typisk Larsenbåt var som regel omtrent 21 til 23 fot lang som en langsomtgående kravellbygde båt med et kort fordekk og vindskjerm, samt en karm omkring cockpiten. Et kort akterdekk er lagt over innenbordsmotoren. Larsen klarte å levere disse båtene til en meget rimelig pris og fikk anerkjennelse for disse elegante plattgatterne.
Pericycos

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Filippinene, Borneo og Sulawesi).
Rangomaramidae

Utseende

Små, kraftig bygde mygg, ligner litt på soppmygg. Vingene er ganske lange, og gruppen omtales som «long-winged fungus gnats» på engelsk.
Chilensk vin

Historie

Det har eksistert vinproduksjon her siden spanske erobrere begynte å dyrke vindruer her på 1500-tallet. Det var imidlertid først på 1850-tallet at noen rike godseiere bestemte seg for å importere druestokker fra kjente vinområder i Frankrike.
Mens vinlusen herjet i Europa på slutten av 1800-tallet, slapp vinmarkene i Chile unna. I 1870 var Chile i gang med eksport av vin, og mottok mange anerkjennelser i Europa. Denne eksporten tok mer eller mindre slutt på førsten av 1900-tallet og tok seg ikke opp igjen før ut på 1970-tallet.
På slutten av 1970-tallet ble det gjennomført en radikal modernisering av vinproduksjonen. På grunn av dette er nå Chile blitt et moderne vinland.

Vinlover

Den seneste vinloven som omfatter Chilensk vin ble vedtatt i 1995. Denominacions de Origen, som den heter, har en del tilfelles med det europeiske kvalitetssystemet.
I tillegg får vinen her betegnelser som Reserva, Reserva Especial, Reservado, Gran Vina. Denne betegnelsen har ingen offisiell status men sier heller noe om hvor gammel vinen er. Especial er minst to år gammel, Reservado minst fire år og Gran Vina minst seks år.

Druesorter

Opprinnelig var druen Pais mest utbredt, men med de mange og store investeringer i chilensk vinproduksjon har internasjonale druesorter som cabernet sauvignon, merlot, pinot noir, muskatell, chardonnay og sauvignon blanc fått større innpass.
Dyrking av cabernet sauvignon har vist seg å være svært gunstig, med en fin balanse mellom kraft, frukt og eleganse. Av de grønne druer har sauvignon blanc gitt svært bra resultater.

Vinområder

De chilenske vinområder ligger hovedsakelig i den sentrale del, og er hovedsakelig konsentrert rundt hovedstaden Santiago de Chile.

Casablanca

Casablanca ligger nordvest for Santiago og er et av de kjøligste vinområdene. Det er først og fremst de grønne druene som har gitt størst suksess her, og især vin fra druen chardonnay og sauvignon blanc.
Veerse Meer

Veerse Meer (nor. Veeres sjø) er en kunstig innsjø i den nederlandske provinsen Zeeland, som ble skapt da Veerse Gat ble stengt med Veerse Gatdemningen i 1961. Demningen er en del av Deltaprosjektet (ned.: Deltawerken). Veerse Meer ligger på nordsiden av Walcheren og Zuid-Beveland, og sør for Noord-Beveland. I vestenden av sjøen skiller Veerse Gatdemningen den fra Nordsjøen, mens dens østgrense med Oosterschelde er Zandkreekdemningen som ble stengt 3. mai 1960.
Sjøen er 22 km lang og den dekker 2030 hektar når nivået er på høyde med NAP. Bredden varierer fra 150 meter på det smaleste til 1500 meter, mens dybden er gjennomsnittlig 5 meter og kan nå en maksimal dybde på 25 meter. Om sommeren blir vannstanden regulert slik at den er høyere enn om vinteren. I sjøen ligger 13 ubebodde øyer.
Vannet i Veerse Meer er brakt, saltinnholdet varierer. Fra mai 2004 slippes saltvann inn fra Nordsjøen, dette forårsaker tidevann med en nivåforskjell på omtrent 14 centimeter og en økning i saltinnholdet. Dette er for øvrig et av de få stedene i Nederland der Zuiderzee-krabben (Rhithropanopeus harrisii), Trompetkalkkokerworm (nederlandsk navn) (Ficopomatus enigmaticus) og Palingbrood (nederlandsk navn) (Electra crustulenta) finnes.
Innsjøen er et populært mål for seilere, sportsfiskere og dykkere. Den har 3500 liggeplasser for lystbåter og et antall plasser der dykking foregår, blant annet nord for Wolphaartsdijk og vest for Veere. Rundt 12 000 ørreter settes årlig ut her, halvparten er bekkeørret (Salmo trutta fario) mens resten er regnbueørret (Salmo gairdneri).
Yen Press

Yen Press LLC er et amerikansk forlag som publiserer manga og grafiske romaner. Det er eid av Kadokawa Corporation og Hachette Book Group. I tillegg til å gi ut vanlige bøker, produserer Yen Press Yen Plus, en månedlig utgitt mangaantalogi. Selskapet gir hovedsakelig oversatt materiale, men har også produsert noen egne serier, blant annet en mangaadapsjon av James Pattersons Maximum Ride og Svetlana Chmakovas Nightschool.

Historie

Yen Press ble grunnlagt i 2006 av Kurt Hassler og Rich Johnson. I juli 2007 ble det offentliggjort at Yen Press skulle absorbere ICEkunion, et koreansk forlag som hadde gitt ut manhwa i USA. De seriene som ble gitt ut av ICEkunion inntil da endte opp med å bli gitt ut under Yen Press' navn. Ingen serier ble avsluttet i USA som følge av oppkjøpet.
I 2009 kjøpte Yen Press opp listensrettighetene til Yotsuba&! fra den tidligere lisenshaveren, A.D. Vision. and Azumanga Daioh I september 2009 ga Yen Press ut de første fem bøkene i denne serien, og begynte å oversette den sjette boken. De har siden gitt ut alle bøkene i denne serien. De ga også ut en ny oversettelse av Azumanga Daioh i desember 2009.
11. april 2016 ble det kunngjort at Yen Press skulle operere som en felleskontrollert virksomhet mellom Hachette Book Group og Kadokawa Corporation. Kadokawa eier 51 % av selskapet, mens Hachette Book Group eier de resterende 49 %.
Pareronia

Utseende

Middelsstore til ganske store (vingespenn 55-80 millimeter), mer eller mindre brunlige sommerfugler med slank kropp og forholdsvis store vinger. Oversiden er mønstret i mørkbrunt og lyst brunlig eller grønnlig – hos noen arter dominerer den lyse fargen og de virker lyse med mørk ytterkant, andre er brune med lyse flekker og striper. Hunnene er vanligvis mørkere enn hannene.
Undersiden er blekere farget.

Levevis

I alle fall hunnene av noen arter etterligner giftige monarksommerfugler (Danaini) i slektene Danaus og Parantica. Larvene lever på planter i kapersfamilien (Capparidaceae).

Utbredelse

Slekten er utbredt fra India i vest til Ny-Guinea i øst.
Ellen Bonnevie Seip

Ellen Frederikke Bonnevie Seip (født 9. november 1912, død 29. mai 2006) var en norsk forsker, tilknyttet kvinneforskning.
I 1977 var hun sterkt involvert i utbyggingen av Studiehjem for unge piker i Oslo.
Darius Vassell

Klubbkarriere

Vassell startet sin aktive karriere hos Aston Villa i 1996, og fikk sin førstelagsdebut i en kamp mot Middlesbrough i august 1998. Han gjorde seg kjent for sin hurtighet i Aston Villa, og ble sett på som en superinnbytter som kunne bli satt inn sent i kampen for å skape farlige situasjoner i et forsøk på å avgjøre kamper. Han ble solgt til Manchester City i juli 2005 på en overgangssum verdt to millioner pund. Her dannet han et giftig spisspar sammen med Andy Cole, og på sin første sesong for klubben scorte han åtte mål på 35 kamper.
Fra 2007/2008-sesongen slet han med å få spille fast for et City-lag ledet av svenske Sven-Göran Eriksson. Etter kun å ha spilt 15 kamper i 2008/2009-sesongen ble han frigitt av klubben mot slutten av sesongen. I juli 2009 signerte han på en kontrakt med den tyrkiske klubben Ankaragücü, hvor han fikk 22 kamper på én sesong før han forlot klubben igjen. Vassell signerte deretter under på en toårskontrakt med Leicester City under ledelse av sin tidligere sjef Eriksson i oktober 2010.

Internasjonal karriere

Vassell fikk sin landslagsdebut for England den 13. februar 2002, hvor han i kampen mot Nederland scorte Englands mål i en kamp som endte uavgjort 1–1. Han ble deretter tatt ut i troppen som representerte England under VM i fotball 2002 av landslagstrener Sven-Göran Eriksson, hvor han spilte tre kamper. Han var også en del av den engelske troppen som spilte under EM i fotball 2004, men hvor han etter å ha kommet inn som innbytter for en skadet Wayne Rooney, misset på en avgjørende straffe i  straffesparkkonkurransen mot Portugal. Han har siden ikke fått flere sjanser for England.
Rødflangre

Utseende

Rødflangre er en slank og smekker orkidé, med ovale, mørkegrønne blader oppover stengelen. Måten bladene sitter på stengelen er helt spesiell hos flangrene, slik at en lett kan kjenne igjen til og med sterile flangreplanter.
Rødflangre blomstrer på seinsommeren, med mange blomster i en farge som spenner fra bleikrosa via rød til purpurrød og rødbrun (hver enkelt plante har sin fargetone på blomstene). Blomstene dufter forøvrig svært behagelig av vanilje og kakao. Rødflangre opptrer som regel i store mengder der den finnes.

Forekomster i Norge

Rødflangre er en typisk orkidé i kalkfuruskoger, men den vokser også i andre habitat så lenge den har kalkrik grunn.
Planta finnes spredt over hele Norge, med et lite tyngdepunkt i Nordland. I vest og sør er det lite av den, i tillegg til at den har få forekomster i Hedmark. Rødflangre går helt nord til Nordkapp, og den finnes også ganske langt opp i fjellet.
Hverken rødflangre eller dens nære slektning bredflangre er sjeldne orkidéer, de er derfor ikke freda.